Íslenska karlalandsliðið í körfubolta er komið áfram í aðra umferð í forkeppni heimsmeistaramótsins 2023. Ísland tryggði sér efsta sæti í riðlinum með sigri á Slóvakíu í gær.
Ísland mætti Slóvakíu í gær í fremur jöfnum leik. Íslenska liðið spilaði frábærlega í þriðja leikhluta sem að lokum skilaði þeim 15 stiga sigri 94-79. Með sigrinum er Ísland komið áfram í aðra umferð í forkeppni HM 2023 sem hefst hefst í ágúst. Jón Axel Guðmundsson, sem leikur með Fraport Skyliners í þýsku 1. deildinni, var stigahæstur í liði Íslands í gær með 29 stig, þar af sex þriggja stiga körfur.
Sagði Jón Axel eftir leikinn. Ísland mætir svo Lúxemborg á morgun í lokaleik liðsins í riðlinum, og Jón segir leikinn leggjast vel í íslenska liðið.
Leikur Íslands og Lúxemborgar verður sýndur beint á RÚV klukkan þrjú á morgun.
Sturla Snær Snorrason tók þátt í fyrri ferðinni í stórsvigi karla á heimsmeistaramótinu í alpagreinum í Cortina á Ítalíu í morgun. Sturla Snær náði ekki að klára ferðina og er því úr leik og verður ekki með í seinni ferðinni. Útsending frá seinni ferðinni hófst núna klukkan hálf eitt og er sýnd á RÚV. Frakkinn Alexis Pinturault var með besta tímann í fyrri ferðinni þegar hann fór á 1 mínútu og 17,55 sekúndum. Marco Odermatt frá Sviss, sem var talinn sigurstranglegur, náði ekki að klára fyrri ferðina. Á morgun sýnir RÚV svo frá svigi kvenna á HM í alpagreinum, og boðgöngu kvenna og karla á HM í skíðaskotfimi en hægt er að sjá þær útsendingar sem framundan eru á íþróttavef RÚV.
Íslenska karlalandsliðið í körfubolta er komið áfram í aðra umferð forkeppni heimsmeistaramótsins 2023. Ísland tryggði sér efsta sæti riðilsins með sigri á Slóvakíu í gær.